CELEX: 32007D0603
Language: lv
Date: 2007-09-07 00:00:00
Title: 2007/603/EK: Komisijas Lēmums ( 2007. gada 7. septembris ) par grozījumiem Lēmumā 2001/618/EK, lai Slovākiju iekļautu to reģionu sarakstā, kuri ir Aujeski slimības neskarti un Spānijas reģionus iekļautu to reģionu sarakstā, kuros īsteno apstiprinātas Aujeski slimības kontroles programmas (izziņots ar dokumenta numuru K(2007) 4108) (Dokuments attiecas uz EEZ )

8.9.2007   
            
            
               LV
            
            
               Eiropas Savienības Oficiālais Vēstnesis
            
            
               L 236/7
            
         
      KOMISIJAS LĒMUMS
   
   (2007. gada 7. septembris)
   par grozījumiem Lēmumā 2001/618/EK, lai Slovākiju iekļautu to reģionu sarakstā, kuri ir Aujeski slimības neskarti un Spānijas reģionus iekļautu to reģionu sarakstā, kuros īsteno apstiprinātas Aujeski slimības kontroles programmas
   (izziņots ar dokumenta numuru K(2007) 4108)
   (Dokuments attiecas uz EEZ)
   (2007/603/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1964. gada 26. jūnija Direktīvu 64/432/EEK par dzīvnieku veselības problēmām, kas ietekmē liellopu un cūku iekšējo tirdzniecību Kopienā (1) un jo īpaši tās 9. panta 2. punktu un 10. panta 2. punktu,
   tā kā:
   
               (1)
            
            
               Direktīva 64/432/EEK nosaka noteikumus, kas piemērojami noteiktu dzīvnieku tirdzniecībai Kopienas iekšienē. Minētās direktīvas 9. pants nosaka, ka obligātās valsts kontroles programmas attiecībā uz noteiktu lipīgu slimību, ieskaitot Aujeski slimību, jāiesniedz Komisijai apstiprināšanai. Bez tam Direktīvas 64/432/EEK 10. pants nosaka, ka dalībvalstis iesniedz Komisijai dokumentus par šo slimību statusu savā teritorijā.
            
         
               (2)
            
            
               Komisijas 2001. gada 23. jūlija Lēmuma 2001/618/EK par papildu garantijām Kopienas iekšējā tirdzniecībā ar cūkām attiecībā uz Aujeski cūku slimību, kritērijiem, ar kuriem nodrošina informāciju par šo slimību, un ar ko atceļ Lēmumu 93/24/EEK and 93/244/EEK (2), I pielikumā uzskaitītas tās dalībvalstis vai reģioni, kuri nav Aujeski slimības skarti, un kuros aizliedz vakcināciju. Lēmuma 2001/618/EK II pielikumā ir to dalībvalstu vai reģionu saraksts, kuros ir Aujeski slimības kontroles programmas.
            
         
               (3)
            
            
               Slovākijā vairākus gadus ir ieviesta Aujeski slimības izskaušanas programma.
            
         
               (4)
            
            
               Slovākija ir iesniegusi Komisijai apstiprinošu dokumentāciju par Slovākijas teritoriju kā Aujeski slimības neskartu zonu, ar kuru pierāda, ka slimība šajā dalībvalstī ir izskausta.
            
         
               (5)
            
            
               Komisija pārbaudīja Slovākijas iesniegto dokumentāciju un konstatēja, ka tā atbilst Direktīvas 64/432/EEK 10. panta 1. punktam. Tāpēc minētā dalībvalsts ir jāiekļauj Lēmuma 2001/618/EK I pielikuma sarakstā.
            
         
               (6)
            
            
               Spānijā vairākus gadus ir ieviesta Aujeski slimības izskaušanas programma.
            
         
               (7)
            
            
               Spānija ir iesniegusi Komisijai apstiprinošu dokumentāciju par Galīcijas, Basku zemes, Astūrijas, Kantabrijas, Navarras, Lariohas autonomajā apgabalā un Leonas, Zamoras, Palencijas, Burgosas, Valladolidas provinču un Avilā Kastīlijas un Leonas autonomajā apgabalā un Las Palmas provincē Kanāriju salās īstenoto programmu un lūgusi šīs programmas apstiprinājumu.
            
         
               (8)
            
            
               Komisija pārbaudīja Spānijas iesniegto dokumentāciju un konstatēja, ka tā atbilst Direktīvas 64/432/EEK 9. panta 1. punktam.
            
         
               (9)
            
            
               Tāpēc Lēmuma 2001/618/EK II pielikuma sarakstu jāgroza, lai iekļautu minētos Spānijas reģionus.
            
         
               (10)
            
            
               Tāpēc attiecīgi jāgroza Lēmums 2001/618/EK.
            
         
               (11)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 2001/618/EK I un II pielikumu aizstāj ar šā lēmuma pielikuma tekstu.
   2. pants
   Šis lēmums ir adresēts dalībvalstīm.
   
      Briselē, 2007. gada 7. septembrī
      
         
            Komisijas vārdā —
         
            Komisijas loceklis
         
         Markos KYPRIANOU
         
      
   
   
      (1)  OV 121, 29.7.1964., 1977/64. lpp. Direktīvā jaunākie grozījumi izdarīti ar Direktīvu 2006/104/EK (OV L 363, 20.12.2006., 352. lpp.).
   
      (2)  OV L 215, 9.8.2001., 48. lpp. Lēmumā jaunākie grozījumi izdarīti ar Lēmumu 2006/911/EK (OV L 346, 9.12.2006., 41. lpp.).
   
      PIELIKUMS
      “
            I PIELIKUMS
            Dalībvalstis vai to reģioni, kas ir Aujeski slimības neskarti un kur vakcinācija ir aizliegta
            
                        ISO kods
                     
                     
                        Dalībvalsts
                     
                     
                        Reģioni
                     
                  
                        CZ
                     
                     
                        Čehija
                     
                     
                        Visi reģioni
                     
                  
                        DK
                     
                     
                        Dānija
                     
                     
                        Visi reģioni
                     
                  
                        DE
                     
                     
                        Vācija
                     
                     
                        Visi reģioni
                     
                  
                        FR
                     
                     
                        Francija
                     
                     
                        Ain, Aisne, Allier, Alpes-de-Haute-Provence, Alpes-Maritimes, Ardèche, Ardennes, Ariège, Aube, Aude, Aveyron, Bas-Rhin, Bouches-du-Rhône, Calvados, Cantal, Charente, Charente-Maritime, Cher, Corrèze, Côte-d'Or, Creuse, Deux-Sèvres, Dordogne, Doubs, Drôme, Essonne, Eure, Eure-et-Loir, Gard, Gers, Gironde, Hautes-Alpes, Hauts-de-Seine, Haute Garonne, Haute-Loire, Haute-Marne, Hautes-Pyrénées, Haut-Rhin, Haute-Saône, Haute-Savoie, Haute-Vienne, Hérault, Indre, Indre-et-Loire, Isère, Jura, Landes, Loire, Loire-Atlantique, Loir-et-Cher, Loiret, Lot, Lot-et-Garonne, Lozère, Maine-et-Loire, Manche, Marne, Mayenne, Meurthe-et-Moselle, Meuse, Moselle, Nièvre, Oise, Orne, Paris, Pas de Calais, Pyrénées-Atlantiques, Pyrénées-Orientales, Puy-de-Dôme, Réunion, Rhône, Sarthe, Saône-et-Loire, Savoie, Seine-et-Marne, Seine-Maritime, Seine-Saint-Denis, Somme, Tarn, Tarn-et-Garonne, Territoire de Belfort, Val-de-Marne, Val-d'Oise, Var, Vaucluse, Vendée, Vienne, Vosges, Yonne, Yvelines departamenti
                     
                  
                        CY
                     
                     
                        Kipra
                     
                     
                        Visa teritorija
                     
                  
                        LU
                     
                     
                        Luksemburga
                     
                     
                        Visi reģioni
                     
                  
                        AT
                     
                     
                        Austrija
                     
                     
                        Visa teritorija
                     
                  
                        SK
                     
                     
                        Slovākija
                     
                     
                        Visi reģioni
                     
                  
                        FI
                     
                     
                        Somija
                     
                     
                        Visi reģioni
                     
                  
                        SE
                     
                     
                        Zviedrija
                     
                     
                        Visi reģioni
                     
                  
                        UK
                     
                     
                        Apvienotā Karaliste
                     
                     
                        Visi reģioni Anglijā, Skotijā un Velsā
                     
                  
         
            II PIELIKUMS
            Dalībvalstis vai to reģioni, kur ir apstiprinātas Aujeski slimības kontroles programmas
            
                        ISO kods
                     
                     
                        Dalībvalsts
                     
                     
                        Reģioni
                     
                  
                        BE
                     
                     
                        Beļģija
                     
                     
                        Visa teritorija
                     
                  
                        ES
                     
                     
                        Spānija
                     
                     
                        Galīsijas, Basku zemes, Astūrijas, Kantabrijas, Navarras, Larjohas autonomā apgabala teritorija
                        Leonas, Zamoras, Palencijas, Burgosas, Valladolidas province un Avila Kastīlijas un Leonas autonomajā apgabalā
                        Las Palmas provinces teritorija Kanāriju salās
                     
                  
                        FR
                     
                     
                        Francija
                     
                     
                        Côtes-d'Armor, Finistère, Ille-et-Vilaine, Morbihan un Nord departaments
                     
                  
                        IT
                     
                     
                        Itālija
                     
                     
                        Bolcāno province
                     
                  
                        NL
                     
                     
                        Nīderlande
                     
                     
                        Visa teritorija
                     
                  ”